**Sol·licitud d’ajuts socials per a les activitats de l’escola de música i l’escola de teatre del Centre Municipal d’Expressió per el curs 2020-2021**

**ON:** Centre Municipal d’Expressió (Carrer Sant Josep,18 tel. 93 867 40 89)

**QUAN**: Del 23 de març al 3 d’abril per l’alumnat actual i del 18 al 218 de maig per l’alumnat nou

**HORARI:** de matins de dilluns a divendres de 10 a 13 h. i de dilluns a dijous tardes de 17 a 20 h

**Requisits**

* Estar matriculat en alguna de les activitats de l’escola música i de l’escola de teatre.
* Facilitar la documentació requerida
* Estar al corrent de les obligacions tributàries

**Criteris econòmics per establir la quantia dels ajuts**

L’Indicador de Renda de Suficiència (IRSC), establert anualment a la Llei de pressupostos Generals de la Generalitat de Catalunya, determina la capacitat econòmica dels sol·licitants. El percentatge d’ajut es determinarà de la següent manera:

|  |  |  |
| --- | --- | --- |
| **Composició Unitat de Convivència** | **IRSC****2019** | **Situació econòmica segons l’IRSC** |
| **30% de l’ajut** | **50% de l’ajut** | **60% de l’ajut** |
| **Ingressos entre el 100% i el 66,6% de l’IRSC** | **Ingressos entre el 66,6% i el 33,3% de l’IRSC** | **Ingressos inferiors al 33,3% de l’IRSC** |
| Un membre | 569,12 € | De 569,12€ a 379,04€ | De 379,03€ a 189,52€ | De 189,51 € a 0€ |
| Dos membres | 739,86 € | De 739,86€ a 492,75€ | De 492,74€ a 246,38€ | De 246,37 € a 0 € |
| Tres membres | 910,59 € | De 910,59€ a 606,46€ | De 606,4 € a 303,23€ | De 303,22 € a 0 € |
| Quatre membres | 1.081,33 € | De 1.081,33€ a 720,17€ | De 720,16€ a 360,09€ | De 360,08 € a 0 € |
| Cinc membres | 1.252,06 € | De 1.252,06€ a 833,88€ | De 833,8 € a 416,94 € | De 416,93 € a 0 € |
| Sis membres o més | 1.422,80 € | De 1.422,80€ a 947,59€ | De 947,58€ a 473,80€ | De 473,79 € a 0 € |

Per calcular l’IRSC s’utilitzarà la següent fórmula i es compararà amb l’IRSC corresponent al número de membres de la unitat familiar:

**IRSC: ingressos de tots els membres de la unitat familiar – lloguer (569,12 €) hipoteca (fins un màxim de 853,68 €)**

Sobre aquest % d’ajut es poden aplicar agregats socials positius o negatius, però caldrà obtenir com a mínim un 30% en l’apartat de criteris econòmics per tal que siguin valorats els agregats socials.

Les persones que formalitzen la matrícula a l’escola tenen dret a sol·licitar un ajut social i també una bonificació de la taxa. En el cas que la persona tingui dret a la bonificació prevista a les ordenances fiscals de l’Ajuntament i a l’ajut social se li concedirà únicament un dels ajuts per l’import més elevat.

**Documentació a aportar amb la sol·licitud d’ajut d’activitats d’escola de música i escola de teatre**

La sol·licitud d’ajut social s’ha de presentar degudament emplenada i signada per tots els membres de la unitat familiar.

Aquestes persones autoritzen a l’Ajuntament de Sant Celoni a sol·licitar al Consorci d’Administració Oberta de Catalunya les dades de caràcter tributari i/o social necessàries per al reconeixement, seguiment i control de la sol·licitud de prestació.

La sol·licitud s’ha de presentar al Centre Municipal d’Expressió, dins el termini i l’horari establert, no s’acceptaran sol·licituds fora termini.

Documentació social i/o econòmica a aportar segons les causes específiques (original i fotocòpia)

* Fotocòpia matrícula
* DNI/NIF/NIE (en el cas que hagi canviat de document)
* Rebut de lloguer o de préstec hipotecari actual (darrer rebut pagat)
* En cas de representació legal i/o acolliment de menor, bé sigui beneficiari o no de l’ajut, documentació acreditativa d’aquest fet.
* En cas de separació legal, la resolució judicial que determina aquesta situació, incloent-hi el conveni regulador.
* En cas d’inclompliment de l’obligació del pagament de la pensió d’aliments, la denúncia de l’incompliment
* En cas de família monoparental, nombrosa especial, discapacitat d’algun membre familiar o reconexement de dependència cal portar el certificat.

**PER A MÉS INFORMACIÓ: Àrea de Desenvolupament i Comunitat. Àmbit d’Afers Socials**. Pl. Josep Alfaras num. 6 . Telèfon: 93 864 12 12 comunitat@santceloni.cat

